Številka: 10002-5/2020/4

Datum: 23. 9. 2020

Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08 in 38/10 – ZUKN, 8/12, 21/13 in [47/13](http://www.uradni-list.si/1/objava.jsp?urlid=201347&stevilka=1783) – ZDU-1G, 65/14 in 55/17), 43. in 44. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?urlid=200763&stevilka=3411) – uradno prečiščeno besedilo, [65/08](http://www.uradni-list.si/1/objava.jsp?urlid=200865&stevilka=2817), [69/08](http://www.uradni-list.si/1/objava.jsp?urlid=200869&stevilka=3014) – ZTFI-A, [69/08](http://www.uradni-list.si/1/objava.jsp?urlid=200869&stevilka=3015) – ZZavar-E in 40/12 – ZUJF) in 60. člena Zakona o izvrševanju proračunov Republike Slovenije za leti 2020 in 2021 (Uradni list RS, št. 75/19) je Vlada Republike Slovenije na 33. redni seji dne 23. 9. 2020 pod točko 7.1 sprejela naslednji

S K L E P

1. Vlada Republike Slovenije je sprejela Skupni kadrovski načrt (SKN) organov državne uprave za leti 2020 in 2021.
2. Vlada Republike Slovenije soglaša, da se dovoljeno število zaposlenih v Skupnem kadrovskem načrtu (SKN) organov državne uprave za leti 2020 in 2021, na podlagi četrtega odstavka 60. člena Zakona o izvrševanju proračunov Republike Slovenije za leti 2020 in 2021, še posebej zaradi črpanja evropskih sredstev in predsedovanja Slovenije svetu EU, poveča, in sicer:
* vladnim službam odgovornim predsedniku Vlade Republike Slovenije za 8,
* vladnim službam odgovornim generalnemu sekretarju Vlade Republike Slovenije za 11,
* Uradu Vlade Republike Slovenije za Slovence v zamejstvu in po svetu za 1,
* Službi Vlade Republike Slovenije za razvoj in evropsko kohezijsko politiko za 6,
* Ministrstvu za finance za 7,
* Ministrstvu za zunanje zadeve za 9,
* Ministrstvu za pravosodje za 7,
* Ministrstvu za gospodarski razvoj in tehnologijo za 11,
* Ministrstvu za kmetijstvo, gozdarstvo in prehrano za 7,
* Ministrstvu za infrastrukturo za 11,
* Ministrstvu za okolje in prostor za 21,
* Ministrstvu za delo, družino, socialne zadeve in enake možnosti za 10,
* Ministrstvu za zdravje za 15,
* Ministrstvu za javno upravo za 9,
* Ministrstvu za izobraževanje, znanost in šport za 10,
* Ministrstvu za kulturo za 2,
* Ministrstvu za notranje zadeve za 1,
* Ministrstvu za obrambo za 7,
* Upravi Republike Slovenije za izvrševanje kazenskih sankcij za 4.
1. Vlada Republike Slovenije soglaša, da se dovoljeno število zaposlenih v Skupnem kadrovskem načrtu (SKN) organov državne uprave za leti 2020 in 2021, na podlagi četrtega odstavka 60. člena Zakona o izvrševanju proračunov Republike Slovenije za leto 2021 poveča za največ 20 za Ministrstvo za zunanje zadeve za Stalno predstavništvo Republike Slovenije v Bruslju.
2. V okviru dovoljenega števila zaposlitev za posamezni organ državne uprave je določena posebna kvota dovoljenih zaposlitev, ki je namenjena izključno zaposlitvam pripravnikov.
3. Vlada Republike Slovenije nalaga predstojnikom organov državne uprave, da na podlagi medsebojnega dogovora zagotovijo možnost prenosa kvot za zaposlitev pripravnikov, če jih v svojem organu ne potrebujejo.
4. Če organ preseže dovoljeno število zaposlenih, določenih s Skupnim kadrovskim načrtom (SKN) organov državne uprave za leti 2020 in 2021 zaradi zaposlitve pripravnika v letu 2020, ki se mu pripravniška doba izteče v letu 2021, ta zaposlitev ne šteje kot preseganje kadrovskega načrta za leto 2020.
5. Če Policija in Uprava Republike Slovenije za izvrševanje kazenskih sankcij presegata dovoljeno število zaposlenih zaradi zaposlitve kandidata za policista ali kandidata za pravosodnega policista, morata število zaposlitev uskladiti s sprejetim kadrovskim načrtom do 31. 12. 2023.
6. V okviru kvote SKN se določi minimalna kvota za zaposlitev vrhunskih športnikov in trenerjev, in sicer pri Ministrstvu za finance – Finančni upravi Republike Slovenije (15), Ministrstvu za notranje zadeve – Policiji (30) in Ministrstvu za obrambo – Slovenski vojski (67) – za leti 2020 in 2021.
7. Vlada Republike Slovenije nalaga ministrstvom, da v okviru kvote dovoljenih zaposlitev za ministrstva in organe v sestavi posebno pozornost namenijo ustrezni kadrovski popolnitvi delovnih mest inšpektorjev.
8. Ministrstva, pri katerih je zaradi premestitve zaposlenih, katerih plače so se zaradi dela na evropskih projektih financirale iz evropskih sredstev in nadaljevanje dela teh zaposlenih na drugih EU-projektih ni bilo možno, prišlo do povečane realizacije kadrovskega načrta, morajo število zaposlenih uskladiti s sprejetim kadrovskim načrtom najpozneje do 31. 12. 2021.

Dr. Božo Predalič

generalni sekretar

Priloga:

* Preglednica SKN organov državne uprave za leti 2020 in 2021

Prejmejo:

* ministrstva
* Kabinet predsednika Vlade Republike Slovenije
* Generalni sekretariat Vlade Republike Slovenije
* Urad Vlade Republike Slovenije za Slovence v zamejstvu in po svetu
* Služba Vlade Republike Slovenije za razvoj in evropsko kohezijsko politiko
* Ministrstvo za javno upravo, Direktorat za javni sektor